b'\n_START_ARTICLE_\nInstrukt\xc3\xb8r\n_START_PARAGRAPH_\nEn instrukt\xc3\xb8r bruges vanligvis som betegnelse for en person der underviser eller instruerer andre f.eks. i fodbold, f\xc3\xb8rstehj\xc3\xa6lp, fitness m.v._NEWLINE_Betegnelsen instrukt\xc3\xb8r bruges dog ogs\xc3\xa5 om en person, der har det kunstneriske ansvar for produktionen af en spillefilm, et teaterstykke, en opera eller lignende; disse kaldes s\xc3\xa5ledes hhv. filminstrukt\xc3\xb8r, teaterinstrukt\xc3\xb8r og operainstrukt\xc3\xb8r. Til tider har instrukt\xc3\xb8ren ogs\xc3\xa5 ansvar for budgettet. Instrukt\xc3\xb8rens opgave best\xc3\xa5r bl.a. i at vejlede de medvirkende skuespillere eller sangere i bev\xc3\xa6gelser, udtryk mm._NEWLINE_Instrukt\xc3\xb8rens virke er meget forskelligt, afh\xc3\xa6ngigt af projektet og konditionerne. Ofte er faglige kompetencer som dramaturgi, personinstruktion og ledelse centrale._NEWLINE_I Danmark er instrukt\xc3\xb8rer organiseret i henholdsvis Danske Filminstrukt\xc3\xb8rer og Foreningen af Danske Sceneinstrukt\xc3\xb8rer, to af landets mindste fagforbund, som i \xc3\xb8vrigt deler lokaler p\xc3\xa5 N\xc3\xb8rrebro i K\xc3\xb8benhavn.'